|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ****Γραφείου Τύπου****& Επικοινωνίας** **Λαμία, 19/12/2017** |

**5ο Διεθνές Χριστουγεννιάτικο Τουρνουά Υδατοσφαίρισης Υποδομών**

Ο Δήμος Λαμιέων, η Περιφέρεια Στερεάς Ελλάδας και ο Γ.Σ. Νηρέας Λαμίας διοργανώνουν το **5ο Χριστουγεννιάτικο Διεθνές Τουρνουά Υδατοσφαίρισης Υποδομών** «5th International Nireas Lamias Waterpolo Christmas Cup» κατηγορίας Παίδων, που θα πραγματοποιηθεί από τις 21 έως τις 23 Δεκεμβρίου 2017 στο Δημοτικό Κολυμβητήριο Λαμίας.

Συμμετέχουν οι ομάδες: Ερυθρός Αστέρας Βελιγραδίου, Ολυμπιακός Πειραιώς, ΠΑΟΚ, ΝΟ Βουλιαγμένης, Π. Φάληρο και ο οικοδεσπότης Νηρέας Λαμίας.

Η τελετή έναρξης θα γίνει την Πέμπτη 21 Δεκεμβρίου στις 19:30 και η τελετή λήξης με τις απονομές θα γίνει το Σάββατο 23 Δεκεμβρίου και ώρα 19:30. Παράλληλα, θα βραβευθούν ο Τεό Λοράντος και ο Γρηγόρης Καπετανάκης, προπονητής και αρχηγός, αντίστοιχα, της Εθνικής Ομάδας Νέων Ανδρών η οποία κατέκτησε το Χρυσό στο Παγκόσμιο Πρωτάθλημα Υδατοσφαίρισης.

Η είσοδος για το κοινό θα είναι ελεύθερη.

**Από το Γραφείο Τύπου**